KOMISIJOS DIREKTYVA 2005/34/EB
2005 m. gegužės 17 d.
iš dalies keičianti Tarybos direktyvą 91/414/EEB, įtraukiant veikliąją medžiagą etoksazolį ir tepraloksidimą
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EB dėl augalų apsaugos produktų pateikimo į rinką (1), ypač į jos 6 straipsnio 1 dalį,
kadangi:
(1)
Pagal Direktyvos 91/414/EEB 6 straipsnio 2 dalį 1998 m. balandžio 21 d. Prancūzija gavo Sumitomo Chemical Agro Europe SA paraišką dėl veikliosios medžiagos etoksazolio, anksčiau taip pat vadinto etoksazolu, įtraukimo į Direktyvos 91/414/EEB I priedą. Komisijos sprendimu 1999/43/EC (2) patvirtinta, kad dokumentų rinkinys parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, išdėstytus Direktyvos 91/414/EEB II ir III prieduose.
(2)
Pagal Direktyvos 91/414/EEB 6 straipsnio 2 dalį 1997 m. rugsėjo 11 d. Ispanija gavo BASF AG paraišką dėl veikliosios medžiagos teprolaksidimo įtraukimo į Direktyvos 91/414/EEB I priedą. Komisijos sprendimu 98/512/EC (3) patvirtinta, kad dokumentų rinkinys parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, išdėstytus Direktyvos 91/414/EEB II ir III prieduose.
(3)
Šių veikliųjų medžiagų poveikis žmonių sveikatai ir aplinkai pareiškėjų numatytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirtosios valstybės narės vertinimo ataskaitos rengėjos pateikė Komisijai šių medžiagų įvertinimo ataskaitų projektus: 2001 m. dėl etoksazolio ir 2002 m. sausio 21 d. dėl tepraloksidimo.
(4)
Šiuos įvertinimo ataskaitų projektus valstybės narės ir Komisija persvarstė Maisto grandinės ir gyvūnų sveikatos nuolatiniame komitete. Šis svarstymas buvo baigtas 2004 m. gruodžio 3 d. priėmus Komisijos peržiūros ataskaitas apie etoksazolį ir tepraloksidimą.
(5)
Svarstymuose dėl etoksazolio ir tepraloksidimo nekilo neišspręstų ar susirūpinimą keliančių klausimų, dėl kurių būtų reikėję konsultuotis su Augalų moksliniu komitetu ar Europos maisto saugos tarnyba.
(6)
Po įvairiapusių studijų nustatyta, kad atitinkamų veikliųjų medžiagų turintys augalų apsaugos produktai gali būti laikomi iš esmės atitinkantys reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl vartojimo, kuris buvo išnagrinėtas ir išsamiai pateiktas Komisijos peržiūros ataskaitoje. Todėl tikslinga įtraukti etoksazolį ir tepraloksidimą į I priedą siekiant užtikrinti, kad šių veikliųjų medžiagų turintys augalų apsaugos produktai visose valstybėse narėse būtų leidžiami vadovaujantis tos direktyvos nuostatomis.
(7)
Etoksazolį ir tepraloksidimą įtraukus į Direktyvos 91/414/EEB I priedą, valstybėms narėms turėtų būti suteiktas tinkamas laikotarpis Direktyvos 91/414/EEB dėl augalų apsaugos produktų, kurių sudėtyje yra šių veikliųjų medžiagų, nuostatoms įgyvendinti, laikiniesiems leidimams peržiūrėti ir jiems iš dalies pakeisti arba panaikinti iki to laikotarpio pabaigos pagal Direktyvos 91/414/EEB nuostatas.
(8)
Todėl reikia atitinkamai pakeisti Direktyvą 91/414/EEB.
(9)
Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 91/414/EB I priedas iš dalies keičiamas pagal šios direktyvos priedą.
2 straipsnis
1. Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2005 m. lapkričio 30 d., įgyvendina šią direktyvą. Jos nedelsdamos pateikia Komisijai šių nuostatų tekstą ir koreliacijos lentelę tarp tų nuostatų ir šios direktyvos.
Tuos teisės aktus jos taiko nuo 2005 m. gruodžio 1 d.
Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
1. Valstybės narės persvarsto kiekvieno augalų apsaugos produkto, kurio sudėtyje yra etoksazolio ar tepraloksidimo, leidimą, siekdamos įsitikinti, kad laikomasi Direktyvos 91/414/EEB I priede pateiktų reikalavimų šioms veikliosioms medžiagoms. Jei reikia ir ne vėliau kaip iki 2005 m. lapkričio 30 d. jos iš dalies keičia arba panaikina leidimus pagal Direktyvą 91/414/EEB.
2. Kiekvieną leistiną augalų apsaugos produktą, kurio sudėtyje etoksazolis arba tepraloksidimas yra vienintelė veiklioji medžiaga, arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2005 m. gegužės 31 d., valstybės narės iš naujo įvertina pagal vienodus principus, numatytus Direktyvos 91/414/EEB IV priede, vadovaudamosi dokumentų byla, atitinkančia tos pačios direktyvos III priedą. Atlikto įvertinimo pagrindu jos nustato, ar ta priemonė atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
Po to, kai nustato, valstybės narės:
a)
dėl produkto, kuriame yra iš veikliųjų medžiagų yra tik etoksazolio arba tepraloksidimo, prireikus ir ne vėliau kaip iki 2006 m. lapkričio 30 d. jos iš dalies keičia arba panaikina leidimą; arba
b)
dėl produkto, kuriame etoksazolis arba tepraloksidimas yra viena iš veikliųjų medžiagų, prireikus iš dalies keičia arba panaikina leidimą ne vėliau kaip iki vėlesnės iš šių dviejų datų: iki 2006 m. lapkričio 30 d. arba iki nurodyto keitimo ar panaikinimo termino, numatyto atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą.
4 straipsnis
Ši direktyva įsigalioja nuo 2005 m. birželio 1 d.
5 straipsnis
Ši direktyva skirta valstybėms narėms.
Priimta Briuselyje, 2005 m. gegužės 17 d.